ये दोनों मूल पुस्तकें हैं अज्ञात का विकृत पद्मिनी समिओ और जटमल का विकृत गोरा बादल कथा. दोनों सत्रहवीं सदी के पूर्वार्ध में लिखी गई थीं और ग्रंथागारों में उनकी पांडुलिपियां संग्रहीत थीं. पद्मिनी समिओ में 158 पद्यों में और गोरा बादल कथा में 146 पद्यों में चित्तौड़ के युद्ध आदि का इतिहास उस समय की अपभ्रंशानुकारिणी भाषा में वर्णित मिलता है. भूमिका में लेखक ने स्पष्ट किया है कि पद्मिनी समिओ (पद्मिनी चरित्र) में रतनसी (रत्नसेन) और पद्मिनी का प्रेम, राघव चेतन की कुटिल भूमिका, पद्मिनी को पाने के लिए सुलतान का आक्रमण, पद्मिनी का बादल की सहायता से पालकियों में बैठकर राजपूतों को सुलतान के पास ले जाना, वहां से रत्नसेन को छुड़ाना, युद्ध होना, रत्नसेन का जीतना आदि वर्णित हैं.